Lav et referat af nedenstående tekst:

Tekst:
To udenlandske mænd er blevet anholdt og varetægtsfængslet i København, efter de blev afsløret med 37 mobiltelefoner i en rygsæk. Indtil videre har politiet konstateret, at omkring halvdelen af de mobiler er stjålet i Aalborg. De to anholdte er en 22-årig rumæner og en 24-årig bulgarer, og de vil nu blive overført til Nordjyllands Politi, som efterforsker sagen efter de mange mobiltyverier i Jomfru Ane Gade i weekenden. - Foreløbig har vi fundet ud af, at 14 af mobiltelefonerne er stjålet i Jomfru Ane Gade i weekenden, oplyser vicepolitikommissær Ole Jensen fra Nordjyllands Politi. Vicepolitikommissær Ole Jensen opfordrer desuden til, at borgere der har fået stjålet deres mobiler i weekenden, anmelder tyveriet til politiet. Så har man en mulighed for at få sin mobil tilbage.

Referat:
To udenlandske mænd er blevet anholdt og varetægtsfængslet i København, efter de er blevet taget med en rygsæk fuld af stjålne mobiler.